 Jenesis 26  Ụnwụ wee daa nala ahụ, ọ bụghị ụnwụ mbụ ahụ dara nụbọchị Ebreham, Aịzik wee gakwuru Abimelek, bụ eze ndị Filistia, na Gira.Jehova wee pụta ìhè nihu ya wee sị: Agbadala Ijipt. Biri nụlọikwuu nala m ga-egosi gị.Biri dị ka ọbịa nala a, m ga-anọnyere gị, m ga-agọzikwa gị, nihi na ọ bụ gị na mkpụrụ gị ka m ga-enye ala a niile, m ga-emezukwa iyi m ṅụụrụ Ebreham nna gị,M ga-eme ka mkpụrụ gị mụbaa dị ka kpakpando nke eluigwe, m ga-enyekwa mkpụrụ gị ala a niile; ọ bụkwa site ná mkpụrụ gị ka mba niile nke ụwa ga-agọzi onwe ha,nihi na Ebreham gere ntị nolu m wee na-erubere m isi, na-edebe ihe m nyere niwu, ụkpụrụ m, na iwu m.Aịzik wee biri na Gira.Ndị ikom obodo ahụ wee na-ajụ ya banyere nwunye ya, ọ na-asịkwa ha: Ọ bụ nwanne m nwaanyị. Nihi na egwu na-atụ ya ịsị, Ọ bụ nwunye m, ka ndị ikom obodo a ghara igbu m nihi Ribeka, dị ka o si kwuo, nihi na ọ mara mma.O wee ruo na ka ọ nọwara ogologo oge nebe ahụ, Abimelek, bụ eze ndị Filistia, si na windo na-elepụ anya wee hụ, ma, lee, Aịzik na Ribeka nwunye ya nọ na-egwuri egwu.Ozugbo ahụ, Abimelek kpọrọ Aịzik wee sị: O nweghị onye ọzọ onye a bụ ma ọ bụghị nwunye gị! Gịnịzi mere i ji sị, Ọ bụ nwanne m nwaanyị? Aịzik wee sị ya: Ekwuru m ya ka m ghara ịnwụ nihi ya.Ma Abimelek gara nihu ịsị: Gịnị bụ ihe a i mere anyị? Ọ fọrọ nke nta ka otu nime ndị m dinaa nwunye gị, ị gaara ewetara anyị ikpe ọmụma!Abimelek wee nye ndị ya niile iwu, sị: Onye ọ bụla metụrụ nwoke a na nwunye ya aka, a ghaghị igbu ya!E mesịa, Aịzik malitere ịgha mkpụrụ nala ahụ, nafọ ahụ kwa, o nwetara ihe ruru otu narị okpukpu nke mkpụrụ ọ ghara, nihi na Jehova nọ na-agọzi ya.Nwoke ahụ wee ghọọ nnukwu mmadụ wee na-enwewanye ọganihu, na-aghọwanyekwa nnukwu mmadụ ruo mgbe ọ bara ụba nke ukwuu.O wee nwee ìgwè atụrụ na ìgwè ehi na ìgwè ndị na-ejere ya ozi, nke mere na ndị Filistia malitere inwere ya anyaụfụ.Ma ndị Filistia sụchiri olulu mmiri niile ndị na-ejere nna ya ozi gwuru nụbọchị Ebreham nna ya, ha na-ekporo ájá kpochie ha.Nikpeazụ, Abimelek sịrị Aịzik: Kwapụ nógbè anyị, nihi na ị kawo anyị nnọọ ike.Aịzik wee kwapụ nebe ahụ wee maa ụlọikwuu na ndagwurugwu Gira ma biri nebe ahụ.Aịzik wee gwughachi olulu mmiri ha gwuru nụbọchị Ebreham nna ya bụ ndị ahụ ndị Filistia kpochiri mgbe Ebreham nwụsịrị; o wee maliteghachi ịkpọ ha aha nna ya kpọrọ ha.Ndị na-ejere Aịzik ozi wee gwuo olulu na ndagwurugwu ahụ, ha wee hụ olulu mmiri nke mmiri ya dị mma nebe ahụ.Ndị na-azụ atụrụ na Gira wee sesa ndị na-azụrụ Aịzik atụrụ okwu, sị: Ọ bụ anyị nwe mmiri a! O wee kpọọ olulu mmiri ahụ Isek, nihi na ha sesara ya okwu.Ha wee gwuo olulu mmiri ọzọ, ha seekwa okwu maka ya. O wee kpọọ ya Sitna.E mesịa, ọ kwapụrụ nebe ahụ wee gwuo olulu mmiri ọzọ, ma ha esereghị ya okwu. O wee kpọọ ya Rehobọt ma sị: Ọ bụ nihi na Jehova enyewo anyị ebe sara mbara, meekwa ka anyị mụọ ọmụmụ nụwa.O wee si nebe ahụ gbagoo Bia-shiba.Jehova wee pụta ìhè nihu ya nabalị ahụ wee sị: Abụ m Chineke Ebreham nna gị. Atụla egwu, nihi na m nọnyeere gị, m ga-agọzikwa gị, meekwa ka mkpụrụ gị mụbaa nihi Ebreham ohu m.O wee wuo ebe ịchụàjà nebe ahụ ma kpọkuo aha Jehova, maakwa ụlọikwuu ya nebe ahụ, ndị na-ejere Aịzik ozi wee gwuo olulu mmiri nebe ahụ.E mesịa, Abimelek si na Gira bịakwute ya, ya na Ahọzat bụ ezigbo enyi ya nakwa Faịkọl onyeisi ndị agha ya.Aịzik wee sị ha: Gịnị mere unu ji bịakwute m, ebe ọ bụ na unu kpọrọ m asị wee chụpụ m nógbè unu?Ha wee sị: Nezie, anyị ahụwo na Jehova nọnyeere gị. Ọ bụ ya mere anyị ji sị, Biko, ka anyị ṅụọ iyi, anyị na gị, ka anyị na gị gbaakwa ndụ,na ị gaghị eme anyị ihe ọjọọ dị nnọọ ka anyị na-emetụghị gị aka, dịkwa nnọọ ka anyị meere gị naanị ihe ọma nihi na anyị hapụrụ gị ka ị laa nudo. Ị bụ onye Jehova gọziri agọzi.O wee meere ha oriri, ha wee rie, ṅụọkwa.Ha biliri nisi ụtụtụ echi ya, ha wee ṅụọrọ ibe ha iyi. E mesịa, Aịzik hapụrụ ha ka ha lawa, ha wee si nebe ọ nọ laa nudo.O wee ruo nụbọchị ahụ na ndị na-ejere Aịzik ozi bịara kọọrọ ya banyere olulu mmiri ahụ ha gwuru, ha wee sị ya: Anyị egwutewo mmiri!O wee kpọọ ya Shaịba. Ọ bụ ya mere aha obodo ahụ ji bụrụ Bia-shiba, ruo taa.Isọ gbara afọ iri anọ. O wee lụọ Judit ada Beiraị onye Het nakwa Basemat ada Ilọn onye Het.Ha wee na-akpatara Aịzik na Ribeka obi ilu. 